OpenLLM-France/wikimedia huggingface dataset:
# Robert Kalina

Robert Kalina (Viena, 1955eko ekainaren 29a) Austriako Banku Nazionaleko diseinatzaile austriarra da. Euroko billeteen diseinuengatik da famatua.
Austriako txelinaren billeteekin hasi zen hasieratik, 1982an euren zirriborroetara itzuli zirenetik. Nazioarteko ospea lortu zuen, 1996ko irailean epaimahaikideek aukeratutako 44 zirriborro lehiatu ziren euroko billeteen diseinuekin. Zailtasun gehigarri bat zen diseinuan ez zela agertu behar Europako nazioren bat agerian uzten zuen ezer, jeloskortasun nazional txikiak saihesteko. Billeteen tradizioa jarraitzen zuten beste zirriborro askok eta pertsonaia garrantzitsuak erretratu anonimoetan islatzen zituzten bitartean, Kalinak erabat uko egin zien aurpegiei eta Europako eraikuntzaren historiako motiboak aplikatu zituen herrialdeen estilo arkitektoniko orokorrarekin. Billeteen aurrealdean leihoak eta ateak agertzen dira, Europaren irekiera eta lankidetza espiritua sinbolizatuz. Atzealdean, irudikatutako motiboak zubiak dira, Europako herrien arteko batasunaren eta gainerako munduarekin bat egitearen metafora.
Euroaren billetetan ageri diren monumentu edo eraikinetako bat ere ez dago errealitatean, egiazko elementu arkitektonikoetan inspiratu baziren ere. Era berean, billeteetan ez dago nazio-motiborik.
Euroaren billeteen antolaketa, oro har, europar herrian aurkeztu ondoren balioetsi zen; ez da aurreikusi hurrengo berrantolaketarik.
Robert Kalina 2006ko urtarrilaren 1ean sartutako Azerbaijango Manat bankuko billeteen diseinuaren arduraduna ere bada.

## Kanpo estekak

* Datuak: Q112064
* Multimedia: Robert Kalina / Q112064
# Robert Katz

Robert Katz (New York, 1933ko ekainaren 27–Pergine Valdarno, 2010eko urriaren 20) idazle eta kazetari estatubatuarra izan zen. Ikerketa kazetaritza landu zuen bereziki. Bere liburu batzuk zinemara eramanak izan ziren.

## Biografia

Katz, Brooklynen jaioa, ikerketa kazetaritzan espezialista izan zen. Telebista kate ugarirekin lan egin zuen, besteak beste, ABC, CBS eta, Italian, RAI katearekin. Bere liburuak arrakastasuak izan ziren, bereziki Italiako XX. mendeko historiari buruzkoak. Halaber, arrakasta izan zuten filme batzuetan ere lagundu zuen, esaterako, Rappresaglia (1973), Cassandra Crossing (1976) eta The Moro Affair (1986). Bere lanak zirela eta, Pio XII.aren ondorengoekin arazo legal izan zituen. Katzen ustez Pio XII.ak naziek aurrera eraman zuten Fosse Ardeatinen sarraskian ez zuen ezer egin nahiz eta jakitearen gainean izan. Aitasantuaren ondorengoek haren kontra jo zuten baina azkenean Katz kargurik gabe gelditu zen. Idazleak urte asko Toscanako Pergine Valdarnoko Pieve en Prescianon bizi izan zen eta bertan hil zen 77 urte zituelarik.

## Obra
### Saiakerak

* Death in Rome, New York: Macmillan Publishers, 1967.
* Black Sabbath: A Journey through a Crime against Humanity, Macmillan, 1969.
* The Fall of the House of Savoy, Macmillan, 1971.
* A Giant in the Earth, Stein & Day, 1973.
* Days of Wrath: The Ordeal of Aldo Moro, the Kidnapping, the Execution, the Aftermath, Doubleday, 1980. (Pulitzer sarirako nominatua, 1981an)
* Il caso Moro (with G. Ferrara and A. Balducci), Pironti, 1987.
* Love is Colder than Death: The Life and Times of Rainer Werner Fassbinder, Random House, 1987.
* Naked by the Window: The Fatal Marriage of Carl Andre and Ana Mendieta, Atlantic Monthly Press, 1990.
* Dossier Priebke, Rizzoli, 1997.
* The Battle for Rome: the Germans, the Allies, the Partisans and the Pope, September 1943-June 1944, Simon & Schuster, 2003.

### Eleberriak

* The Cassandra Crossing, Ballantine, 1976.
* Ziggurat, Houghton, 1977.
* The Spoils of Ararat, Houghton, 1978.

### Filmografia

* Massacre in Rome (1973) (Death in Rome liburua) (gidoia)
* The Cassandra Crossing (1976) (gidoia) (argumentua)
* The Salamander (1981) (gidoia)
* The Skin (1981) (gidoia)
* Kamikaze 1989 (1982) (gidoia)
* Dolce e selvaggio (1983)
* Il caso Moro (1986) (Days of Wrath liburua) (gidoia)
* Il cugino americano (1986) (argumentua)
* Hotel Colonial (1987) (gidoia)
* La Peste (1992) (narrazioa)
* The Contractor (2007) (argumentua)

## Erreferentziak

* ↑ http://www.katz.us/robert_katz.htm
* ↑ Lattanzi, Giorgio; Lupo, Ernesto (2010-01-01). Codice penale. Rassegna di giurisprudenza e di dottrina. Giuffrè Editore. ISBN 9788814159244. "ROBERT+KATZ"++DIFFAMAZIONE&source=bl&ots=w2Y2ZfNpZi&sig=vmiOYl4_om6nDxm4d3hQ9s3Ep5M&hl=en&sa=X&ei=CReMT4uyH-ik4ATGu4CCCg&redir_esc=y#v=onepage&q="emblematico%20a%20tal%20riguardo%20il%20procedimento%20per%20diffamazione"&f=false

## Ikus, gainera

* Aldo Moro
* Pio XII.a
* Fosse Ardeatinen sarraskia

## Kanpo estekak

* (Ingelesez):Robert Katz IMDb webgunean.
* Datuak: Q3938328
# Robert Kocharyan

Robert Sedraki Kocharyan (armenieraz: Ռոբերտ Սեդրակի Քոչարյան; Stepanakert, 1954ko abuztuaren 31) armenia politikaria da. [Armenia]]ko presidentea izan zen 1998tik 2008ra eta lehen ministroa 1997tik 1998ra. Aurretik, Artsakheko presidente izan zen 1994tik 1997ra, eta lehen ministro 1992tik 1994ra.
Nagorno-Karabakh hiriburuan jaio zen eta alderdi vomunistako gazteetako kide izan zen. Eskualdea Armeniarekin batzearen aldeko mugimenduaren liderretako bat izan zen eta Karabakh Garaiko Lehen Gerran esku hartu zuen.
Bere lehendakaritzan, Armeniak hazkunde ekonomiko handia izan zuen, baina Kocharyani ustelkeriaren alde egitea ere leporatu zioten.
* Datuak: Q613051
* Multimedia: Robert Kocharyan / Q613051
# Robert Lacoste

Robert Lacoste (Azerat, Dordoina, Frantzia, 1898ko uztailaren 5a - Périgueux, 1989ko martxoaren 8a), frantses sindikalista eta politikaria izan zen. Diputatu sozialista izan zen 1945 eta 1958, eta 1962 eta 1967 bitarte, eta senataria 1971 eta 1980 bitarte. Baina ezagunagoa izan zen batez ere Aljeriako gobernari orokor eta ministro izan zelako 1956tik (Guy Molleten gobernuan) 1958ko maiatzera arte.
* Datuak: Q3435624
* Multimedia: Robert Lacoste / Q3435624

## Erreferentziak

* ↑ Azeraten lurperatu izan zen, cf. cimetière d'Azerat
# Robert Jungk

Robert Jungk (Berlin, Alemania, 1913ko maiatzaren 11 – Salzburgo, Austria, 1994ko uztailaren 14a) austriar idazle eta militante ekologista izan zen.

## Biografia

Jatorriz judua zen. Filologia ikasten hasi zen Berlinen, baina naziek agintaritza hartu zutenean alde egin behar izan zuen Alemaniatik. 1944. urtetik aurrera Estatu Batuak hartu zituen bizilekutzat. Zientzia eta teknologiaren hedapenerako artikulu ugari idatzi zituen. Bere lanek oihartzun handia lortu zuten jendearen artean, eta bere iritziek eragin handia izan zuten Estatu Batuetako politika ekologikoan. Manhattan proiektuan lehen arma nuklearrak egin zituzten zientzialariei buruzko liburu bat idatzi zuen, "Ehun eguzki baino distiratsuagoa" (1956), eta Hiroshimako bonba atomikoak eragindako hondamenari buruzko txosten bat argitaratu zuen, "Etorkizuna hasi da" (1959). Berlingo Etorkizunaren Ikerlanetarako Institutuko zuzendari egin zuten, eta energia nuklearraren kontrolik gabeko erabileraren aurka nazioartean sortu zen mugimenduko buruzagietako bat izan zen. Austrian energia nuklearraren erabilpena debekatzeko erreferendumaren alde lan egin zuen. 1992ko lehendakaritzarako hauteskundeetan Berdeen alderdiaren alde azaldu zen. Beste lan batzuen artean ditu: "Bizirik iraungo dugu" (1966) eta "Estatu nuklearra" (1970).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q72384
* Multimedia: Robert Jungk / Q72384
# Robert K. Merton

Robert King Merton (Meyer Robert Schkolnick jaioa; Filadelfia, Pennsylvania, 1910eko uztailaren 4a - New York, 2003ko otsailaren 23a) soziologo estatu batuarra izan zen. Bere karrerako zatirik nagusiena Columbia Unibertsitateko irakasle bezala eman zuen, non unibertsitate katedraduna zen.
Soziologian dagoeneko klasikoak diren hainbat kontzeptu garatu ziten, hala-nola, "ustekabeko ondorioak", "portaera-eredua", "erreferentzia taldea", "rol modeloak" eta "autobetetzen den profezia" (self fulfilling prophecy). Estatu Batuetako Funtzionalismo eskolako autore klasikoa da eta ezaguna da bere ageriko eta ezkutuko funtzioen inguruko teoria formulatzeagatik. Zientziaren soziologiaren sortzaile bezala ere ezaguna da.

## Bizitza

Harvard Unibertsitatean ikasi zuen. Pitirim Sorokin-en eta Talcott Parsons-en ikasle izan zen. Elkarrekintza sinbolikoen aurretik kokatzen da eta funtzionalismo "ertain" baten ordezkaria da. Robert C. Merton 1997ko Ekonomiako Nobel Sariaren aita da.

## Publications

* 1938. "Science, Technology and Society in Seventeenth Century England." Osiris 4(2):360–632.
* 1938. "Social Structure and Anomie." American Sociological Review 3:672–82.
* 1942. "The Normative Structure of Science"
* 1949. Social Theory and Social Structure (1957an eta 1968an zabaldua)
* 1965. On the Shoulders of Giants: A Shandean Postscript
* 1973. The Sociology of Science
* 1976. Sociological Ambivalence
* 1979. The Sociology of Science: An Episodic Memoir
* 1985. "George Sarton: Episodic Recollections by an Unruly Apprentice." Isis 76(4):470–86.
* 1996. On Social Structure and Science
* 2004. The Travels and Adventures of Serendipity: A Study in Sociological Semantics and the Sociology of Science

## Erreferentziak

* ↑ Columbiako Unibertsitatea: Robert K. Merton
* ↑ Merton, Robert K. 1938. "Science, Technology and Society in Seventeenth Century England." Osiris 4(2):360–62. Bruges: St. Catherine Press. doi:10.1086/368484.
* ↑ Merton, Robert K. 2001 [1938]. "Science, Technology and Society in Seventeenth Century England." New York: Howard Fertig, 2001, ISBN 978-0-86527-434-1.
* ↑ Merton, Robert K. 1938. "Social Structure and Anomie." American Sociological Review 3:672–82.
* ↑ Merton, Robert K. 1979 [1942]. "The Normative Structure of Science." In The Sociology of Science: Theoretical and Empirical Investigations. Chicago: University of Chicago Press. ISBN 978-0-226-52092-6. Version available to read via Panarchy.org.
* ↑ Merton, Robert K. 1985. "George Sarton: Episodic Recollections by an Unruly Apprentice." Isis 76(4):470–86. doi:10.1086/353958. ISSN 0021-1753. Txantiloi:JSTOR.

## Kanpo estekak

* Datuak: Q312843
* Multimedia: Robert K. Merton / Q312843
# Robert Jordan

Robert Jordan, jaiotze izenez James Oliver Rigney, Jr. (1948ko urriaren 17a, Charleston, Mendebaldeko Virginia – 2007ko irailaren 16, Charleston, Mendebaldeko Virginia) estatubatuar eleberrigile bat izan zen. Nagusiki The Wheel of Time ("Denboraren Gurpila") fantasiazko eleberri sailaren idazlea izateagatik ezaguna da. Robert E. Howard idazleak sortutako Conan Barbaroari buruzko eleberriak ere idatzi zituen.

## Idazlan hautatuak
### Artikulu nagusia: «The Wheel of Time»

| 0. | New Spring | (2004) | Lehen eleberrian jazotako gertaerak baina 20 urte aurretik girotua. |
| 1. | The Eye of the World | (1990) |
| 2. | The Great Hunt | (1990) |
| 3. | The Dragon Reborn | (1991) |
| 4. | The Shadow Rising | (1992) |
| 5. | The Fires of Heaven | (1993) |
| 6. | Lord of Chaos | (1994) |
| 7. | A Crown of Swords | (1996) |
| 8. | The Path of Daggers | (1998) |
| 9. | Winter's Heart | (2000) |
| 10. | Crossroads of Twilight | (2003) |
| 11. | Knife of Dreams | (2005) |
| 12. | The Gathering Storm | (2009) | Brandon Sanderson idazlearekin batera |
| 13. | Towers of Midnight | (2010) | Brandon Sanderson idazlearekin batera |
| 14. | A Memory of Light | (2013) | Brandon Sanderson idazlearekin batera |

### Conan Barbaroa

* Conan the Invincible (1982)
* Conan the Defender (1982)
* Conan the Unconquered (1983)
* Conan the Triumphant (1983)
* Conan the Magnificent (1984)
* Conan the Destroyer (1984)
* Conan the Victorious (1984)

## Kanpo loturak

* Robert Jordan idazleari buruzko bloga
* Datuak: Q166351
* Multimedia: Robert Jordan / Q166351
# Sainte-Colombe-sur-Guette

Sainte-Colombe-sur-Guette (frantsesez eta ofizialki: Sainte-Colombe-sur-Guette) Okzitaniako udalerri bat da. Administratiboki Frantziako Aude departamenduan dago, Okzitania eskualdean. 2013an 49 biztanle zituen.

## Demografia
### Biztanleria

2007an Sainte-Colombe-sur-Guette udalerrian erroldatutako biztanleak 46 ziren. Familiak 20 ziren, horien artean 8 pertsona bakarrekoak ziren (8 bakarrik bizi ziren gizonak), 4 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 95 etxebizitza zeuden, 24 familiaren etxebizitza nagusia ziren eta 71 bigarren erresidentzia ziren. 87 etxeak ziren eta 8 apartamentuak ziren. 24 etxebizitza nagusietatik 19 bere jabearen bizilekua ziren, 4 alokairuan okupaturik zeuden eta 1 doan lagata zegoen; 5 etxek hitu gela zituzten, 9 etxek lau zituzten eta 10 etxek bost zituzten. 1 etxek euren parking plaza propioa zuten azpian. 13 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Sainte-Colombe-sur-Guette udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 4 | 80-84 | 0 |
| 4 | 75-79 | 0 |
| 0 | 70-74 | 0 |
| 8 | 65-69 | 4 |
| 4 | 60-64 | 0 |
| 4 | 55-59 | 4 |
| 0 | 50-54 | 4 |
| 0 | 45-49 | 4 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 4 | 20-24 | 0 |
| 4 | 15-19 | 4 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 32 ziren, horien artean 17 aktiboak ziren eta 15 inaktiboak ziren. 17 pertsona aktiboetatik 13 lanean zeuden (9 gizon eta 4 emakume) eta 4 langabezian zeuden (2 gizon eta 2 emakume). 15 pertsona inaktiboetatik 9 erretiraturik zeuden, 1 ikasten zegoen eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 3 erauzte enpresak ziren eta 1 eraikuntza enpresa zen.
2009an norbanakoentzat zegoen zerbitzu bakarra iturgina zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1082667
* Multimedia: Sainte-Colombe-sur-Guette / Q1082667
# Sainte-Colombe (Côte-d'Or)

Sainte-Colombe Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 60 biztanle zituen.

## Demografia
### Biztanleria

2007an Sainte-Colombe udalerrian erroldatutako biztanleak 70 ziren. Familiak 37 ziren, horien artean 17 pertsona bakarrekoak ziren (17 bakarrik bizi ziren gizonak), 12 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 50 etxebizitza zeuden, 36 familiaren etxebizitza nagusia ziren, 9 bigarren erresidentzia ziren eta 4 hutsik zeuden. Etxebizitza guzti hauek 50etxeak ziren. 36 etxebizitza nagusietatik 26 bere jabearen bizilekua ziren, 5 alokairuan okupaturik zeuden eta 5 doan lagata zeuden; 5 etxek bi gela zituzten, 6 etxek hiru zituzten, 4 etxek lau zituzten eta 21 etxek bost zituzten. 26 etxek euren parking plaza propioa zuten azpian. 15 etxetan ibilgailu bat zegoen eta 16 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Sainte-Colombe udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 4 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 4 | 70-74 | 0 |
| 4 | 65-69 | 0 |
| 0 | 60-64 | 12 |
| 4 | 55-59 | 0 |
| 4 | 50-54 | 4 |
| 0 | 45-49 | 0 |
| 0 | 40-44 | 0 |
| 4 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 4 |
| 4 | 10-14 | 0 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 40 ziren, horien artean 27 aktiboak ziren eta 13 inaktiboak ziren. 27 pertsona aktiboetatik 25 lanean zeuden (15 gizon eta 10 emakume) eta 2 langabezian zeuden (1 gizon eta 1 emakume). 13 pertsona inaktiboetatik 4 erretiraturik zeuden, 2 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra «beste zerbitzu jarduera batzuk» multzoan sailkatutako enpresa batena zen.
2000. urtean Sainte-Colombe udalerrian 6 nekazaritza-ustiategi zeuden, 402 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q861162
* Multimedia: Sainte-Colombe-en-Auxois / Q861162
# Romano Prodi

Romano Prodi (Scandiano, Italia, 1939ko abuztuaren 9a-) politikari italiarra da. Italiako lehen ministroa izan da bi alditan, 1996ko maiatzaren 17tik 1998ko urriaren 21era eta 2006ko maiatzaren 17tik 2008ko maiatzaren 8ra. Horrez gain, 1999ko irailaren 16tik 2004ko urriaren 30era Europako Batzordearen presidentea izan zen.

## Bizitza

Ekonomia Politiko Industrialeko irakasle izan zen Boloniako unibertsitatean. 1979an Industriako ministro izendatu zuten. 1982-1989 urteen bitartean eta 1993-1994 bitartean Industriaren Erreformarako Institutua zuzendu zuen. 1996ko hauteskunde orokorretan Olivoko zentro-ezkerraldeko koalizioko hautagai nagusia izan zen, eta botoen % 43,4 lortu zuelarik, Lehen ministro izendatu zuten. Gobernura iritsi zenetik Prodiren helburu nagusia Italia Europar Batasunera sartzen zen lehenengo herrialdea izatea izan zen. 1997an uko egin zion alderdiko presidente izateari, koalizioko komunistekin zituen gorabeherak zirela-eta. Baina krisi hura gainditzea lortu zuen komunista berriekin hitzarmen bat izenpetu zuenean, 2001. urtean 35 orduko lan astea abian jartzeko. 1998an, Bruselan, Europar Batasuneko buruzagi nagusien bileran parte hartu zuen Prodik. Bilera hartan Europako diru bakarreko taldea osatuko zuten hamaika herrialdeen behin betiko zerrenda onartu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q38484
* Multimedia: Romano Prodi / Q38484
# Romano di Lombardia

Romano di Lombardia Italiako udalerri bat da. Bergamoko probintzian kokatuta dago, Lombardia eskualdean. 20.575 biztanle ditu, 19,38 kilometro koadroko azaleran banatuta.

## Mugakideak

Romano di Lombardiak honako udalerri hauekin egiten du muga:
Fara Olivana con Sola Bariano Cortenuova Covo Martinengo Morengo Fornovo San Giovanni

## Kanpo estekak

* Datuak: Q101512
* Multimedia: Romano di Lombardia / Q101512
# Romano Guardini

Romano Guardini (Verona, 1885eko otsailaren 17a - Munich, 1968ko urriaren 1a) alemaniar teologo eta apaiz katolikoa izan zen.
Italian jaio zen, baina urtebete zuenean bere familia Mainzera joan zen bizitzera. Kimika eta ekonomia ikasketak egin zituen hilabete batzuetan eta, orduan, apaiza izatea erabaki zuen. Freiburg im Breisgau eta Tübingenen teologia ikasi zuen, eta 1910ean apaiztu egin zen. 1923an Erlijioaren Filosofiako irakasle izendatu zuten Berlingo Unibertsitatean eta naziak kritikatu zituen. Erregimen naziak 1939an dimititzera behartu zuen. 1945ean itzuli zen irakaskuntzara Tübingeneko Unibertsitatean eta 1948tik Berlingo Unibertsitatean.
Bere idazkiek eragina izan zuten Vatikanoko Bigarren Kontzilioan eliza katolikoak egin zituen erreforma liturgikoetan. Bere pentsamenduak Benedikto XVI.a eta Frantzisko aita santuengan ere izan zuen eragina.

## Lan hautatuak

* Gottes Werkleute. Briefe ueber Selbstbildung, 1921
* Von heiligen Zeichen, 1922–1925
* Der Gegensatz, 1925
* Grundlegung der Bildungslehre, 1928
* Das Gute, das Gewissen und die Sammlung, 1929
* Vom Sinn der Kirche, 1933
* Christliches Bewusstsein, 1935
* Das Wesen des Christentums, 1937
* Dante-Studien. 1. Band: Der Engel in Dantes Göttlicher Komödie 1937
* Welt und Person, 1939
* Der Tod des Sokrates, 1943
* Die Lebensalter, 1944
* Freiheit, Gnade, Schicksal, 1948
* Das Ende der Neuzeit, 1950
* Sorge um den Menschen, 1962
* Begegnung und Bildung, (O. F. Bollnowkin batera), 1956
* Dante-Studien. 2. Band: Landschaft der Ewigkeit (München 1958)
* Dante-Studien. 3. Band: Dantes Göttliche Komödie. Ihre philosophischen und religiösen Grundgedanken (Vorlesungen). Aus dem Nachlaß herausgegeben von Martin Marschall. Grünewald / Schöningh, Mainz / Paderborn 1998, ISBN 3-7867-2129-7 / ISBN 3-506-74559-X

## Kanpo estekak

* Datuak: Q44872
* Multimedia: Romano Guardini / Q44872